Վերջերս լոյս տեսաւ Արթօ Վօնի (Արթօ Փայասլեան) »Capillarity« (Carcanet Press, Մանչեսթըր, Անգլիա 77 էջ) հատորը, որ անգլերէն լեզուով գրուած բանաստեղծութիւններու շարք մըն է: Արթօ ծնած է Քէյմպրիճ, Մասաչուսէց եւ ուսանած է տեղւոյն, »Պէնինկթըն Քոլէճ«էն եւ Հարվըրտի համալսարաններէն ներս: Ան նաեւ դասընթացքներու հետեւած է Սկովտիոյ մայրաքաղաք Կլասքոյի համալսարանին մէջ: Երբ ան Լոս Անճելըս կը գտնուէր “Ասփորա” գրաբանական օրաթերթի հիմնադիրներէն եւ խմբագիրներէն մէկը եղած է: Ապա Պոսթընի »Արմինիըն Ուիքլի« շաբաթաթերթի խմբագիր եւ »Էյմ Մակազին« պարբերաթերթի թղթակից: Ան նաեւ երգահան եւ երաժիշտ է եւ լոյս ընծայած է ձայնապնակներ »Միշիմա« եւ »Քէնթ 100« խումբերուն հետ: